יוליוס קונסטנטיוס נולד בתאריך לא ידוע, ככל הנראה לאחר שנת 289. אביו קונסטנטיוס כלורוס ואימו תיאודורה - ביתו המאומצת של האוגוסטוס מקסימיאנוס. דרך אביו הוא היה אחיו של קונסטנטינוס הגדול שנולד מאשתו הראשונה של קונסטנטינוס כלורוס. למרות הייחוס רם המעלה הוא נותר בצל של אחיו הגדול ובני ביתו ולא זכה להיות במעגל הפנימי של הקיסרים מהמשפחה.
יוליוס קונסטנטינוס נישא בתאריך לא ידוע לאשה בשם גאלה להם נולדו 2 בנים ובת. הבן הבכור ששמו לא ידוע נרצח בשנת 337 ביחד עם יוליוס קונסטנטינוס. בנו השני קונסטנטיוס גאלוס שנולד בשנת 325 בעיר מאסה מריטימה שבאיטליה ושימש כקיסר תחת שלטונו של קונסטנטיוס השני משנת 350 על להוצאתו להורג בשנת 354.
לאחר מותה של גאלה התחתן יוליאנוס קונסטנטיוס עם אשה ממוצא יווני בשם בסילינה, ביתו של מושל מצרים. לזוג נולד בשנת 331 או 332 בן, פלאוויוס קלאודיוס יוליאנוס שבשנת 361 עלה לשלטון כאוגוסטוס של האימפריה הרומית וזכה לשם יוליאנוס הכופר. בסיליאנה מתה חודשים מספר לאחר הלידה. בשנת 335 מינה האוגוסטוס קונסטנטינוס את אחיו למחצה, יוליאנוס קונסטנטיוס לקונסול אך בשנת בשנת 337 נפטר קונסטנטינוס הגדול, עם מותו, ערכו בניו ויורשיו - קונסטנטיוס השני, קונסטנטינוס השני וקונסטנס - טיהור מהיר ואכזרי בקרב בני המשפחה ובטיהור נרצח גם יוליאנוס קונסטנטיוס. בניו, גאלוס ויוליאנוס נותרו בחיים ככל הנראה גילם הצעיר של הניצולים ומעמדם השולי בהיררכית הכוח הרומאית מנעו את הצורך להוציאם להורג.
פיגוע הירי בצפון השומרון
סמסונג גלקסי S20 FE
סמסונג גלקסי S20 FE (באנגלית: Samsung Galaxy S20 FE) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת S של סמסונג גלקסי. המכשיר הוכרז באירוע "Unpacked" של סמסונג ב-23 בספטמבר 2020, והושק ב-2 באוקטובר 2020.
עיצוב.
המכשיר שוקל 190 גרם, גובהו 159.8 מ"מ, רוחבו 74.5 מ"מ, ועוביו 8.4 מ"מ. המכשיר מצויד בתצוגת Infinity-O המכילה חור עגול במרכז העליון עבור מצלמת הסלפי הקדמית. מערך המצלמות האחורי ממוקם בפינה עם בליטה מלבנית המכילה שלוש מצלמות. למכשיר יש חזית מזכוכית, גב מפלסטיק ומסגרת מאלומיניום. גב המכשיר עשוי מ-"Glasstic" של סמסונג. המכשיר מוגן מפני עמידות ממים ואבק IP68.
מפרט.
חומרה.
המכשיר מצויד במסך מסוג סופר AMOLED בגודל 6.5 אינץ' עם תמיכה ב-HDR+ וטכנולוגיית "מיפוי גוונים דינמי" וברזולוציית 1080×2400 פיקסלים, ביחס רוחב-גובה של 20:9. כמו כן, המכשיר כולל תצוגת Infinity-O, ומסך מסוג "קורינג גורילה גלאס 3".
המכשיר מופעל על ידי מעבד בעל שמונה ליבות, מתוצרת סנאפדרגון, כאשר 1 מהן פועלות בתדר עבודה של 2.84 ג'יגה הרץ, ו-3 מהן פועלות בתדר עבודה של 2.42 ג'יגה הרץ, וה-4 הנותרות פועלות בתדר עבודה של 1.8 ג'יגה הרץ. במכשיר ישנה שתי מערכות על שבב, אחת מדגם Exynos 990, ואחת מדגם Snapdragon 865 מתוצרת קוואלקום. למכשיר אחסון פנימי בנפח 128 או 256 או 512 ג'יגה בייט, שניתן להריחבו באמצעות כרטיס microSD עד ל-1 טרה בייט וזיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללת ליתיום פולימר, הסוללה ממותג "Samsung PowerShare", בקיבולת 4500 מיליאמפר-שעה, שאינה ניתנת להסרה, במתח טעינה מהירה בת 25 וואט. המכשיר תומך בכרטיס SIM מסוג nanoSIM.
מצלמה.
המכשיר מצויד במערך בעל שלושה מצלמות אחוריות, ומצלמה אחת קדמית, הכולל: חיישן רחב ברזולוציה 12 מגה פיקסל; חיישן אולטרה רחב בשדה ראייה של 123 מעלות ברזולוציה 12 מגה פיקסל; חיישן (טלפוטו) ברזולוציה 8 מגה פיקסל; וכמו כן במכשיר ישנה מצלמה קדמית ברזולוציה 32 מגה פיקסל, המסוגלת להקליט וידאו ברזולוציית 4K. המצלמה הקדמית תומכת בתכונת ה-"Single Take", המאפשרת לצלם תמונות או סרטונים בו-זמנית עם חיישנים שונים באופן אוטומטי.
תוכנה.
המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.5.
בפברואר 2021, המכשיר עודכן בעדכון תוכנה לגרסה אנדרואיד 11 בממשק המותאם של סמסונג - One UI 3.1. המכשיר יקבל שני עדכונים גדולים נוספים על פי הודעת סמסונג.
ניתן לשדרג לגרסה 12 לממשק המותאם של סמסונג - One UI 4.0.
Sacrifice (שיר של דה ויקנד)
Sacrifice הוא סינגל של הזמר-יוצר הקנדי דה ויקנד. השיר יצא ב-7 בינואר 2022, כסינגל השני מתוך אלבום האולפן החמישי שלו, "Dawn FM". השיר נכתב על ידי דה ויקנד, מקס מרטין, אוסקר הולטר, קארל נורדסטרום, קווין דואן מקורד ו-Swedish House Mafia.
קליפ.
הקליפ של "Sacrifice" עלה ל-YouTube ב-7 בינואר 2022. הוא בוים על ידי Cliqua והוא כולל שימוש רב בתאורת Strobe בדומה לשיתופי פעולה קודמים שנעשו על ידי הצמד וטספיי.
הקליפ מתחיל עם קטע שבו דה ויקנד המום ומבולבל כשהוא נמצא בקצה מנהרה בזמן קטע מרצועת הכותרת של Dawn FM עם השחקן הקנדי ג'ים קארי. לאחר מכן הוא מתעורר מהאירועים שהתרחשו בקליפ של "Take My Breath". סדרה של תמונות ויזואליות וצילומי ריקוד בגוון פסיכדלי.
מילים ולחן.
"Sacrifice" תואר על ידי מבקרי מוזיקה כרצועת דיסקו-פאנק. אורך השיר הוא שלוש דקות ותשע שניות, ויש בו דגימה של השיר "I Want to Thank You" של הזמרת האמריקאית אלישיה מאיירס משנת 1981.
ביקורות.
המבקרים ציינו את "Sacrifice" כרצועה בולטת באלבום. ברולינג סטון השוו את הביצוע של דה ויקנד בשיר לזה של מייקל ג'קסון בשירים "Wanna Be Startin' Somethin'" ו-"Don't Stop 'Til You Get Enough".
טט דה שיאן
טט דה שיאן (בצרפתית: Tête de Chien; בתרגום: ראש הכלב) הוא צוק בגובה של 550 מטר מעל פני הים, הממוקם ליד הכפר לה טורבי שבחוף הים התיכון הצרפתי.
הצוק ממוקם ממערב לנסיכות מונקו ומראשו נשקף מראה מלא שלה.
הצוק הוא הנקודה הגבוהה ביותר בדרך החוף הנופית הצרפתית באזור זה.
בשנת 1944 היה החייל הגרמני לאופולד בהם (Leopold Bohm) מוצב בראש הצוק ודיווח כי ראה מטוס הנרדף על ידי שני מטוסים אחרים צולל ומתרסק בים התיכון. כיוון שהתצפית התרחשה ביום שבו נעלם באזור זה מטוסו של הטייס והסופר אנטואן דה סנט-אכזופרי, אפשר שבהם צפה ברגעי חייו האחרונים של סנט-אכזופרי.
Perfectly Frank
Perfectly Frank (בעברית: פרנק מושלם) הוא אלבום האולפן ה-43 של זמר הג'אז האמריקאי טוני בנט. את האלבום הוציאה לאור ב-15 בספטמבר 1992 חברת התקליטים קולומביה רקורדס. האלבום הוקלט כמחווה לזמר פרנק סינטרה.
"Perfectly Frank" הצליח באופן מסחרי בארצות הברית, ואף הוענק לו על ידי איגוד תעשיית ההקלטות האמריקאי תואר זהב. בנוסף, הוא זכה בפרס גראמי לאלבום הפופ הווקאלי העממי הטוב ביותר לשנת 1993.
בשנת 2006, ביום הולדתו ה-80 של בנט, יצא האלבום לאור מחדש תחת השם "Perfectly Frank: An American Classic Celebrates 80".
פייק ריפורטר
פייק ריפורטר (באנגלית: FakeReporter) הוא מיזם מחקר בשיתוף ולמען הציבור שהוקם על ידי חוקרים, מומחי רשת ואקטיביסטים. באמצעות שימוש בכלי מחקר מקצועיים ופלטפורמה מבוססת מחקר המונים, פייק ריפורטר מוביל מאבק אזרחי נגד דיסאינפורמציה, שיח שנאה, אלימות והסתה ברשת. המיזם הוקם בדצמבר 2020, על ידי אקטיביסטים, פעילים חברתיים וחוקרים המשתייכים לשמאל הפוליטי.
היסטוריה.
המיזם פייק ריפורטר הוקם ב־2020 על ידי גילעד ביהרי, אחיה שץ ותנועת מחזקים, בשל החשש כי גוברת ההסתה ברשתות החברתיות בפרט, ובישראל בכלל. חברי המיזם הקימו אתר בו ניתן לדווח על פרופילים מזויפים, פוסטים וציוצים מסיתים וידיעות כזב.
במהלך הבחירות לכנסת בשנת 2021, מיזם הפייק ריפורטר פרסם מחקרים הנוגעים לקמפיין להכתמת טוהר הבחירות מצד תומכי בנימין נתניהו.
בשנת 2021, נבחר אחיה שץ, מנכ"ל הפייק ריפורטר, לאחד מ־40 הצעירים המבטיחים בישראל על ידי מגזין דה מרקר.
חשיפות עיקריות.
ב־14 בינואר 2021 פייק ריפורטר חשפו כי מתנגדי חיסונים דיווחו על איתור מיקומים מזויפים של "מתקני כליאה למסרבי חיסונים" באפליקציה Waze.
ב־9 בפברואר 2021 פייק ריפורטר חשפו כי חשבונות שאספו מידע על המחאה בבלפור גנבו את זהותם של בכירים ביהדות ארצות הברית.
ב־22 במרץ 2021, זמן קצר לאחר הבחירות לכנסת העשרים וארבע, חשפו פייק ריפורטר כי בנימין נתניהו, ראש הממשלה באותה עת, ובנו יאיר ניהלו קמפיין דה־לגיטימציה לוועדת הבחירות המרכזית בדומה לאירועים שקרו בארצות הברית.
ב־13 וב־19 במאי 2021 פייק ריפורטר חשפו סרטונים אלימים והודעות הסתה כנגד ערבים אשר נכתבו בתוכנת המסרים טלגרם. הנושא זכה לחשיפה ב־ynet, מאקו ו־TheMarker, ובעיתונים בשפות שונות.
בזמן מבצע שומר החומות חוקרי הפייק ריפורטר ניטרו מעל 100 קבוצות אלימות שבהן התארגנו לינצ'ים באזרחים ערבים על ידי פעילים כהניסטים. המחקרים מחודש מאי פורסמו בניו יורק טיימס ובעשרות גופי תקשורת נוספים בעולם, וביניהם גופי תקשורת בסין, בצרפת, בגרמניה ובברזיל.
במהלך חודש מאי 2021 הפייק ריפורטר פרסם רשת התערבות זרה שנועדה לזרוע בהלה ופחד בקרב תושבי ישראל.
ב־19 בנובמבר 2021 פייק ריפורטר חשפו כי רשת פרופילים מזויפת קידמה חברי כנסת מוכרים כגון ניר ברקת, אורלי לוי-אבקסיס, חיים ולדר.